Държавен вестник, бр. 105, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  105
въвеждането на наземно цифрово телевизион­
но радиоразпръскване (DVB-T) в Република 
България. Осъществяването на мерките по 
информиране на населението продължава за 
срок най-малко до 30 ноември 2013 г.
(10) В срока по ал. 5 комисията при спаз­
ване на изискванията на глава пета открива 
процедура по чл. 48, ал. 1 за избор на пред­
приятие, на което да се издаде разрешение 
за ползване на индивидуално определен 
ограничен ресурс – радиочестотен спектър, за 
осъществяване на електронни съобщения чрез 
електронна съобщителна мрежа за наземно 
цифрово телевизионно радиоразпръскване с 
национален обхват.
§ 210. Задълженията за предоставяне на 
услугата „избор на оператор“, наложени на 
предприятие със значително въздействие на 
пазарите на дребно, се запазват до влизане 
в сила на решение на комисията, с което се 
продължава, изменя или отменя съответното 
задължение.
§ 211. Предприятията, предоставящи свърз­
ване към обществени електронни съобщи­
телни мрежи и/или обществени електронни 
съобщителни услуги, привеждат общите си 
условия на договора с крайните потребите­
ли в съответствие с изискванията на глава 
четиринадесета в срок до два месеца от деня 
на влизане в сила на този закон.
§ 212. За сключените към деня на влизане в 
сила на този закон договори по реда на глава 
четиринадесета се прилагат разпоредбите на 
чл. 229а.
§ 213. Образуваните до влизането в сила 
на този закон административнонаказателни 
производства за нарушения на изискванията 
на чл. 286 се довършват по досегашния ред.
§ 214. (1) Комисията довършва процедурата, 
проведена по реда, определен в правилата по 
§ 5, ал. 3 от преходните и заключителните 
разпоредби, като издава разрешение за полз­
ване на индивидуално определен ограничен 
ресурс – радиочестотен спектър, който е бил 
обявен за свободен, но не е бил предоставен 
по реда, определен в правилата. Комисията 
издава разрешението на кандидата, който е 
имал правото да го получи поради най-добри 
показатели от всички лица, подали заявление 
за издаване на разрешение за същия ограни­
чен ресурс.
(2) Комисията издава разрешението по ал. 1 
в едномесечен срок от влизането в сила на този 
закон със срок за ползване на индивидуално 
определен ограничен ресурс – радиочестотен 
спектър, не по-дълъг от срока, за който са из­
дадени разрешенията на основание § 5, ал. 2 и 
3 от преходните и заключителните разпоредби.
§ 215. В Закона за електронната търговия 
(обн., ДВ, бр. 51 от 2006 г.; изм., бр. 105 от 
2006 г., бр. 41 от 2007 г., бр. 82 от 2009 г. и бр. 77 
от 2011 г.) се правят следните допълнения:
1. В чл. 1, ал. 3 след думите „такива услу­
ги“ се добавя „включително предоставяне на 
търговски съобщения“.
2. Създава се чл. 4а:
„Съхраняване на информация в крайното устрой­
ство на потребителя и достъп до нея
Чл. 4а. (1) Доставчикът на услуги на инфор­
мационното общество съхранява информация 
или получава достъп до информация, съхра­
нена в крайното устройство на получателя на 
услугата, при условие че: 
1. на получателя на услуга на информа­
ционното общество е предоставена ясна и 
изчерпателна информация относно целите на 
съхраняването или достъпа до информацията в 
съответствие със Закона за защита на личните 
данни, както и за целите на обработването є;
2. на получателя на услуга на информаци­
онното общество е предоставена възможност 
да откаже съхраняването или достъпа до 
информацията.
(2) В случаите по ал. 1 доставчиците на 
услуги на информационното общество осигу­
ряват на получателя на услугата възможност 
по всяко време да получи информация за 
съхраняваните в крайното устройство данни.
(3) При последващо съхраняване на инфор­
мация или получаване на достъп до инфор­
мация от един и същ доставчик изискванията 
на ал. 1 не са задължителни, в случай че 
получателят на услугата не е възразил.
(4) Изискванията на ал. 1 не се прилагат по 
отношение на съхраняването на информация 
и предоставянето на достъп до нея, когато те 
са необходими за:
1. предаването на съобщения по електронна 
съобщителна мрежа;
2. предоставяне на услуга на информацион­
ното общество, изрично поискана от получате­
ля на услуги на информационното общество.“
§ 216. В Закона за пощенските услуги (обн., 
ДВ, бр. 64 от 2000 г.; изм., бр. 112 от 2001 г., 
бр. 45 и 76 от 2002 г., бр. 26 от 2003 г., бр. 19, 
88, 99 и 105 от 2005 г., бр. 34, 37, 80 и 86 от 
2006 г., бр. 41, 53 и 109 от 2007 г., бр. 109 от 
2008 г., бр. 35, 87 и 93 от 2009 г., бр. 101 и 
102 от 2010 г.) в § 1, т. 9 от допълнителната 
разпоредба думите „на хартиен носител“ се 
заличават и след думата „изпращане“ се добавя 
„на хартиен носител“.
§ 217. В Закона за платежните услуги 
и платежните системи (обн., ДВ, бр. 23 от 
2009 г.; изм., бр. 24 и 87 от 2009 г. и бр. 101 
от 2010 г.) в чл. 2, ал. 1, т. 7, буква „д“ думите 
„на хартиен носител“ се заличават.